ഉത്തര്പ്രദേശ് മുന് മുഖ്യമന്ത്രി കല്യാണ് സിങ് വിടവാങ്ങി ലഖ്നൗ: ഉത്തര്പ്രദേശിലെ മുന് മുഖ്യമന്ത്രിയും ഗവര്ണറും ആയിരുന്ന കല്യാണ് സിങ് അന്തരിച്ചു.89 വയസ്സായിരുന്നു.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ ബിജെപി യുടെ മുതിര്ന്ന നേതാവായ അദ്ദേഹം ഉത്തര്പ്രദേശിലെ ആദ്യ ബിജെപി മുഖ്യമന്ത്രി ആയിരുന്നു. രക്തത്തിലെ അണുബാധയെത്തുടര്ന്നും ഓര്മ്മക്കുറവിനെത്തുടര്ന്നും ജുലൈ നാലിനാണ് അദ്ദേഹത്തെ ആശുപത്രിയില് പ്രവേശിപ്പിച്ചത്. സഞ്ജയ് ഗാന്ധി പോസ്റ്റ് ഗ്രാജുവേറ്റ് ഇന്സ്റ്റിറ്റ്യൂട്ട് ഓഫ് മെഡിക്കല് സയന്സില് വെച്ചാണ് അന്ത്യം. കേന്ദ്രമന്ത്രിമാര് അടക്കം അദ്ദേഹത്തെ ആശുപത്രിയില് സന്ദര്ശിച്ചിരുന്നു. കല്യാണ് സിങ്ങിന്റെ ആരോഗ്യം മോശമായതിനെത്തുടര്ന്ന് യുപി മുഖ്യമന്ത്രി യോഗി ആദിത്യനാഥ് അദ്ദേഹത്തെ കഴിഞ്ഞ ദിവസം ആശുപത്രിയില് സന്ദര്ശിച്ചിരുന്നു. 1991 ലാണ് കല്യാണ് സിങ് ആദ്യമായി ഉത്തര്പ്രദേശ് മുഖ്യമന്ത്രി സ്ഥാനത്തെത്തുന്നത്. 2014ല് രാജസ്ഥാന് ഗവര്ണറായിരുന്നു. 1999 ല് ബിജെപി വിട്ടു. 2004 ല് വീണ്ടും ബിജെപിയിലേക്ക്. ആ വര്ഷം ബിജെപി ടിക്കറ്റില് ബുലന്ദേശ്വറില് നിന്നും ലോക്സഭയിലേക്ക് മത്സരിച്ച് ജയിച്ചു. 2009 ല് ലോക്സഭാ തെരഞ്ഞെടുപ്പിനു മുന്നോടിയായി വീണ്ടും പാര്ട്ടിവിട്ടു. 2019 ല് തിരികെ പാര്ട്ടിയിലെത്തി. പ്രത്യേക അറിയിപ്പ്: കോവിഡ് മഹാമാരിയുടെ രണ്ടാം വരവിന്റെ കാലത്ത് എല്ലാവരും മാസ്ക് ധരിച്ചും സാനിറ്റൈസ് ചെയ്തും സാമൂഹിക അകലം പാലിച്ചും വാക്സിന് എടുത്തും പ്രതിരോധത്തിന് തയ്യാറാവണമെന്ന് തത്വമയി ന്യൂസ് അഭ്യര്ത്ഥിക്കുന്നു. ഓര്ക്കുക ഒന്നിച്ചു നിന്നാല് നമുക്കീ മഹാമാരിയെ തോല്പ്പിക്കാനാവും. സര്ക്കാര് നിര്ദ്ദേശങ്ങള് പാലിക്കാം, നമുക്ക് മഹാമാരിയെ ഒന്നിച്ചു നേരിടാം. വാക്സിന് എടുത്തും, സാമൂഹിക അകലം പാലിച്ചും, മാസ്ക് ധരിച്ചും ഈ മഹാമാരിയെ നമുക്ക് എത്രയുംവേഗം വേരോടെ പിഴുതെറിയാം. BreakTheChain CovidBreak IndiaFightsCorona